paragraph_text: Regulatorna agencija za komunikacije BiH odobrila joj je 2. srpnja 2007. frekvenciju 95,9 MHz. Program emitira od 18. prosinca 2007. Od 22. ožujka 2008. emitira i na Internetu. Signalom pokriva područje Općine Žepče, kao i mjesta Zavidovići i Maglaj, a dopire i do Doboja i Zenice. Glavni i odgovorni urednik Radiopostaje Žepče je Anto Jukić. Vlasnik Radiopostaje Žepče je poduzeće K-Projekt d.o.o. iz Žepča. Programsku shemu čine aktualne informacije, zanimljivi sadržaji, obilje domaće glazbe i važan dio programa čini i izvorna glazba bosanskih Hrvata, oko pet posto glazbenog programa.